CELEX: 32013D0282
Language: el
Date: 2013-06-11 00:00:00
Title: 2013/282/ΕΕ: Εκτελεστική απόφαση της Επιτροπής, της 11ης Ιουνίου 2013 , για την τροποποίηση της απόφασης 2006/784/ΕΚ, όσον αφορά τον μαθηματικό τύπο μιας από τις εγκεκριμένες μεθόδους ταξινόμησης σφαγίων χοίρου στη Γαλλία [κοινοποιηθείσα υπό τον αριθμό C(2013) 3437]

13.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/10
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Ιουνίου 2013
   για την τροποποίηση της απόφασης 2006/784/ΕΚ, όσον αφορά τον μαθηματικό τύπο μιας από τις εγκεκριμένες μεθόδους ταξινόμησης σφαγίων χοίρου στη Γαλλία
   [κοινοποιηθείσα υπό τον αριθμό C(2013) 3437]
   (Το κείμενο στη γαλλική γλώσσα είναι το μόνο αυθεντικό)
   (2013/282/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ιγ), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Με την απόφαση 2006/784/ΕΚ της Επιτροπής, της 14ης Νοεμβρίου 2006, για την έγκριση μεθόδων ταξινόμησης σφαγίων χοίρου στη Γαλλία (2), επιτράπηκε η χρήση επτά μεθόδων για την ταξινόμηση των σφαγίων χοίρου στη Γαλλία.
            
         
               (2)
            
            
               Η Γαλλία ζήτησε από την Επιτροπή να εγκρίνει την αντικατάσταση του μαθηματικού τύπου που χρησιμοποιείται στη μέθοδο «CSB Image-Meater» για την ταξινόμηση των σφαγίων χοίρου στο έδαφός της, επειδή είναι αναγκαία η τεχνική προσαρμογή της ισχύουσας μεθόδου ταξινόμησης. Η Γαλλία υπέβαλε εκτενή περιγραφή της δοκιμασίας τεμαχισμού, αναφέροντας τις αρχές στις οποίες βασίζεται ο νέος μαθηματικός τύπος, το αποτέλεσμα της δοκιμασίας τεμαχισμού και την εξίσωση που χρησιμοποιείται για τον υπολογισμό της εκατοστιαίας αναλογίας άπαχου κρέατος, στο πρωτόκολλο που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφαγίων βοοειδών, χοίρων και προβάτων καθώς και για την κοινοποίηση των σχετικών τιμών (3).
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης του εν λόγω νέου μαθηματικού τύπου. Θα πρέπει επομένως να επιτραπεί στη Γαλλία ο τύπος αυτός.
            
         
               (4)
            
            
               Συνεπώς, η απόφαση 2006/784/ΕΚ θα πρέπει να τροποποιηθεί αναλόγως.
            
         
               (5)
            
            
               Δεν πρέπει να επιτρέπεται καμία τροποποίηση των συσκευών ή των μεθόδων ταξινόμησης, εκτός εάν έχει εγκριθεί ρητά με εκτελεστική απόφαση της Επιτροπής.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/784/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 11 Ιουνίου 2013.
      
         
            Για την Επιτροπή
         
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 318 της 17.11.2006, σ. 27.
   
      (3)  ΕΕ L 337 της 16.12.2008, σ. 3.
   
      ΠΑΡΑΡΤΗΜΑ
      Στο παράρτημα της απόφασης 2006/784/ΕΚ, μέρος 6 (CSB Image-Meater), τα σημεία 2 και 3 αντικαθίστανται από το ακόλουθο κείμενο:
      
         
                     «2.
                  
                  
                     Το όργανο CSB Image-Meater αποτελείται ειδικότερα από μία συσκευή λήψης βίντεο, έναν υπολογιστή που είναι εξοπλισμένος με κάρτα ανάλυσης εικόνας, οθόνη, εκτυπωτή, μηχανισμό χειρισμού, μηχανισμό διαβάθμισης και διεπαφές. Οι 4 μεταβλητές της συσκευής Image-Meater μετρούνται στον άξονα τεμαχισμού. Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από μία κεντρική μονάδα.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                        
                     όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           
                                 G3
                              
                              
                                 =
                              
                              
                                 ελάχιστο πάχος του λίπους (συμπεριλαμβανομένου του δέρματος) πάνω από τον μέσο γλουτιαίο μυ (gluteus medius) (σε χιλιοστόμετρα),
                              
                           
                                 G4
                              
                              
                                 =
                              
                              
                                 μέσο πάχος του λίπους (συμπεριλαμβανομένου του δέρματος) πάνω από τους τέσσερις οσφυϊκούς σπονδύλους (καλούμενους Va, Vb, Vc, Vd) (σε χιλιοστόμετρα),
                              
                           
                                 Μ3
                              
                              
                                 =
                              
                              
                                 ελάχιστο πάχος του μυός μεταξύ του πρόσθιου άκρου του μέσου γλουτιαίου μυός και του ραχιαίου τμήματος του σπονδυλικού σωλήνα (σε χιλιοστόμετρα),
                              
                           
                                 Μ4
                              
                              
                                 =
                              
                              
                                 μέσο πάχος του μυός πάνω από τους τέσσερις οσφυϊκούς σπονδύλους (καλούμενους Va, Vb, Vc, Vd) (σε χιλιοστόμετρα).
                              
                           Ο τύπος αυτός ισχύει για σφάγια βάρους μεταξύ 45 και 125 χιλιογράμμων.».